Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**44/2015. (XII.2.) önkormányzati határozat**

Pusztacsalád Község Önkormányzat Képviselő-testülete a 2015. december 2-án Pusztacsaládon megtartásra kerülő képviselő testületi ülés napirendjét az alábbiak szerint fogadja el:

1.) Napirendi pont: Közmeghallgatás

* Tájékoztatás az önkormányzat 2015. évi gazdálkodásáról
* Tájékoztatás a lakóhely környezeti állapotáról
* Tájékoztatás az önkormányzat 2016. évi gazdálkodásának lehetőségeiről

Előadó: Csapó Gábor polgármester

2.) Napirendi pont: Beszámoló a település közbiztonsági helyzetéről

Írásbeli előterjesztés, előadó: Kovács József r. alezredes közbiztonsági alosztályvezető

3.) Napirendi pont: Az Önkormányzat 2016. évi költségvetési koncepciójának megtárgyalása

Írásbeli előterjesztés, előadó: Csapó Gábor polgármester

 Dr. Dénes Lajos jegyző

4.) Napirendi pont: Beszámoló az Önkormányzat 2015. évi háromnegyedévi gazdálkodásáról

Írásbeli előterjesztés, előadó: Csapó Gábor polgármester

5.) Napirendi pont: Az Önkormányzat 2015. évi költségvetéséről szóló 1/2015. (III.01.) számú önkormányzati rendelet módosítása

Írásbeli előterjesztés, előadó: Csapó Gábor polgármester

6.) Napirendi pont: Önkormányzat Képviselő-testületének a magánszemélyek kommunális adójáról szóló módosított 4/2004. (X.01.) önkormányzati rendeletének felülvizsgálata, rendelet alkotása

Írásbeli előterjesztés, előadó: Dr. Dénes Lajos jegyző

7.) Napirendi pont: Beszámoló az Önkormányzat társulási tevékenységéről, pénzügyi helyzetéről, a társulási cél megvalósulásáról

Szóbeli előterjesztés, előadó: Csapó Gábor polgármester

8.) Napirendi pont: Beszámoló az adóztatás helyzetéről

Írásbeli előterjesztés, előadó: Dr. Dénes Lajos

9.) Napirendi pont: Az Önkormányzat 2016. évi munkatervének megtárgyalása és jóváhagyása

Írásbeli előterjesztés, előadó: Csapó Gábor polgármester

10.) Napirendi pont: Az Iváni Közös Önkormányzati Hivatal köztisztviselőinek 2016. évre vonatkozó teljesítménykövetelmények kiemelt céljainak megtárgyalása, és jóváhagyása

Írásbeli előterjesztés, előadó: Dr. Dénes Lajos jegyző

11.) Napirendi pont: Az Önkormányzat 2015. évi belső ellenőrzésével kapcsolatos ellenőrzési jelentés megtárgyalása

Írásbeli előterjesztés, előadó: Dr. Dénes Lajos jegyző

12.) Napirendi pont: Az Önkormányzat 2016. évi belső ellenőrzésével kapcsolatos stratégiai és éves ellenőrzési terv megtárgyalása, és jóváhagyása

Írásbeli előterjesztés, előadó: Dr. Dénes Lajos jegyző

13.)Napirendi pont: A Lövői Családsegítő és Gyermekjóléti Szolgálat módosított Társulási Megállapodásának megtárgyalása, a módosítás jóváhagyása.

Szóbeli előterjesztés előadó: Csapó Gábor polgármester

14.) Napirendi pont: Egyéb időszerű feladatok

Szóbeli előterjesztés, előadó: Csapó Gábor polgármester

A képviselő testület felkéri a napirendi pontok előterjesztőit, hogy a napirendet a fenti sorrendben terjesszék a képviselő testület elé.

Határidő: azonnal

Felelős: Csapó Gábor polgármester

 Dr. Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**45/2015. (XII.2.) önkormányzati határozat**

Pusztacsalád Község Önkormányzat Képviselő-testülete a település közbiztonsági helyzetét jónak értékeli, és a közbiztonsági helyzetéről szóló rendőrségi beszámolót elfogadja.

Határidő. Folyamatos

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**46/2015. (XII.2.) önkormányzati határozat**

Pusztacsalád Község Önkormányzat Képviselő-testülete a 2016. évi költségvetési koncepciót elfogadja és a költségvetés tervezésére vonatkozóan az alábbi irányelveket határozza meg:

1.) Elsődleges követelmény az önkormányzati kötelező feladatok zavartalan, folyamatos ellátásának biztosítása legalább a már elért minőségi színvonalon a költségvetési egyensúly megtartása mellett

2.) Az önkormányzati feladatellátás minden területén érvényesíteni kell a takarékos, óvatos költségvetési gazdálkodás követelményét, a működési hiány nélküli gazdálkodás követelményét.

3.) Önként vállalt feladat a költségvetésben akkor tervezhet, ha annak pénzügyi fedezete az önkormányzat saját bevételeiből megteremthető. Az önként vállalt feladat kiadásainak finanszírozása a kötelező önkormányzati feladatok ellátását nem veszélyeztetheti.

4.) Az állami támogatásokat a Magyarország 2016. évi központi költségvetéséről szóló törvény szabályai szerint meghatározott összegben kell tervezni.

5.) A bevételek tervezése során változatlanul nagy hangsúlyt kell helyezni az önkormányzati és az intézményi saját bevételek pontos számbavételére, a bevételi források teljes körűségére. A költségvetés számainak véglegesítésekor a lehető legteljesebb, de a reálisan teljesíthető bevételek feltárására kell törekedni.

6.) Fel kell tárni azokat a forrásokat, melyek a saját bevételek további növelését teszik lehetővé.

7.) A kintlévőségek behajtására 2016. évben is kiemelt figyelmet kell fordítani.

8.) A 2016. évi költségvetési javaslatban a 2015. évi gazdálkodás során keletkező szabad pénzmaradvány várható összegét, mint a jövő évi fejlesztésekhez rendelhető forrást szerepeltetni kell.

9.) A folyamatban lévő, 2016. évre áthúzódó fejlesztéseken túl további fejlesztési kiadás csak az alapvető működés biztosítását túlmenően rendelkezésre álló források függvényében lehetséges.

Határidő: 2016. évi költségvetési rendelet-tervezet benyújtása

Felelős: Csapó Gábor polgármester

 Dr. Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**47/2015. (XII.2.) önkormányzati határozat**

Pusztacsalád Község Önkormányzat Képviselő-testülete az önkormányzat háromnegyed éves gazdálkodásáról szóló beszámolót elfogadja.

A képviselő testület utasítja a polgármestert, hogy a jövőben is takarékos gazdálkodással biztosítsa az önkormányzat és intézményei zavartalan működését.

Határidő: folyamatos

Felelős: Csapó Gábor polgármester

Ezt követően a képviselő testület 5 igen szavazattal ellenszavazat, és tartózkodás nélkül a következő határozatot hozta:

**48/2015 (XII.2.) önkormányzati határozat**

Pusztacsalád Község Önkormányzati Képviselő-testülete az önkormányzati társulások tevékenységéről, pénzügyi helyzetéről, a társulási cél megvalósításáról szóló beszámolót elfogadja.

A képviselő-testület az önkormányzati társulások működését a Soproni Hulladékgazdálkodási Önkormányzati Társulás kivételével - jónak értékeli és megbízza a polgármestert, hogy továbbra is az önkormányzati és társulási törvényben meghatározottak szerint járuljon hozzá a társulások zavartalan működéséhez.

Határidő: Folyamatos

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**49/2015. (XII.2.) önkormányzati határozat**

Pusztacsalád Község Önkormányzat Képviselő-testülete az önkormányzati adóztatás helyzetéről szóló jegyzői beszámolót elfogadta.

A képviselő-testület az adóztatás helyzetét jónak értékeli, és megbízza a jegyzőt, hogy továbbra is az adótörvényekben foglalt előírások szerint gondoskodjon az adóbeszedésről, és fordítson kiemelt figyelmet az adóhátralékok behajtására.

Határidő: Folyamatos

Felelős: Dr. Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**50/2015. (XII.2.) önkormányzati határozat**

Pusztacsalád Község Önkormányzat Képviselő-testülete - figyelemmel az önkormányzat folyamatosan ismétlődő kötelező feladataira, illetve a 2016. évre vonatkozó sajátos elképzelések végrehajtására – az önkormányzat 2016. évi munkatervét az alábbiak szerint állapítja meg:

A képviselő-testületi ülések helye: Pusztacsalád Fő utca 64., Iváni Közös Önkormányzati Hivatal Pusztacsaládi Kirendeltség Polgármesteri Hivatal.

Január:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Beszámoló a közös hivatal munkájáról (együttes ülés).
* Az Iváni Közös Önkormányzati Hivatal költségvetésének megállapítása (együttes ülés)
* Egyéb döntést igénylő ügyek.

Február:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Az önkormányzat 2015. évi költségvetésének módosítása.
* 2016. évi költségvetés megállapítása, rendelet alkotása.
* Egyéb döntést igénylő ügyek.

Március:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Beszámoló az óvoda munkájáról.
* Védőnői munkáról tájékoztató.
* Egyéb döntést igénylő ügyek.

Március 15. ünnepi megemlékezés (ünnepség Iván iskola)

Április:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Beszámoló az önkormányzat 2015. évi gazdálkodásáról, zárszámadási rendelet alkotása.
* Képviselői tiszteletdíjak felülvizsgálata – rendelet tervezet.
* Egyéb döntést igénylő ügyek.

Május:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Beszámoló a Családsegítő és Gyermekjóléti szolgálat munkájáról.
* A falunap, családi nap előkészítése.
* Tájékoztató a többcélú kistérségi társulás munkájáról, eddigi tapasztalatok értékelése.
* Egyéb döntést igénylő ügyek.

Június:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Tájékoztató az egyesületek, társadalmi szervezetek munkájáról.
* Egyéb döntést igénylő ügyek.

Július:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Beiskolázási segélyek megállapítása.
* Egyéb döntést igénylő ügyek.

Augusztus:

Augusztus 20. ünnepi megemlékezés.

Szeptember:

* Beszámoló lejárt határidejű határozatok végrehajtásáról és az átruházott hatáskör gyakorlásáról.
* Az önkormányzat 2016. évi költségvetésének módosítása.
* Tájékoztató az önkormányzat 2016 I. féléves gazdálkodásáról.
* Egyéb döntést igénylő ügyek.

Október:

* Beszámoló lejárt határidejű határozatok végrehajtásáról és az átruházott hatáskör gyakorlásáról.
* A polgármester beszámolója többcélú kistérségi társulás társulási tanácsában végzett tevékenységéről
* Döntést igénylő ügyek.

Október 23. ünnepi megemlékezés (ünnepség Iván iskola)

November:

* Beszámoló lejárt határidejű határozatok végrehajtásáról és az átruházott hatáskör gyakorlásáról.
* A polgármester beszámolója a társulások, (óvoda) tevékenységéről, pénzügyi helyzetéről, a társulási cél megvalósulásáról.
* Az önkormányzat 2017. évi költségvetési céljainak megtárgyalása.
* Közmeghallgatás. A lakosság tájékoztatása a lakóhely környezeti állapotáról.
* A köztisztviselők teljesítményértékelésének alapját képező 2017. évi kiemelt célok meghatározása.
* Tájékoztató az önkormányzat 2016. év háromnegyed éves gazdálkodásáról.
* Karácsonyi segélyezés.
* Döntést igénylő ügyek.

December:

* Beszámoló a lejárt határidejű határozatok végrehajtásáról és az átruházott hatáskör gyakorlásáról
* Az önkormányzat 2017. évi munkatervének elfogadása.
* A jegyző beszámolója az adóztatás helyzetéről.
* Döntést igénylő ügyek

Határidő: folyamatos

Felelős: Csapó Gábor polgármester

 Dr Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**51/2015. (XII.2.) önkormányzati határozat**

Pusztacsalád Község Önkormányzat Képviselő-testülete a közszolgálati tisztviselőkről szóló 2011. évi CXXIX. törvény 130. §-a alapján az Iváni Közös Önkormányzati Hivatalban foglalkoztatott köztisztviselők 2016. évre vonatkozó teljesítménykövetelményének alapjául szolgáló kiemelt célokat jelen határozat mellékletét képez előterjesztés szerinti tartalommal elfogadja.

A képviselő testület megbízza a székhely település polgármesterét, valamint a jegyzőt, hogy a köztisztviselők teljesítményértékelése során - a 10/2013. (I.21.) Kormányrendeletben meghatározott feltételeken kívül - jelen határozatban meghatározott követelményeket is vegye figyelembe.

Határidő: folyamatos

Felelős: Csapó Gábor polgármester

 Dr. Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**52/2015 (XII.2.) önkormányzati határozat**

Pusztacsalád Község Önkormányzat Képviselő-testülete a Sopron Megyei Jogú Város Polgármesteri Hivatala Belső ellenőrzése által Pusztacsalád Község Önkormányzata selejtezési tevékenysége kontrolljának és lebonyolításának továbbá a vagyonkataszter vezetés kontrolljának és gyakorlatának minősítéséről szóló ellenőrzési jelentést elfogadja.

A képviselő testület utasítja a polgármestert és a jegyzőt, hogy a az ellenőrzési jelentésben feltárt hiányosságok kiküszöbölése érdekében a szükséges intézkedéseket tegyék meg, a megtett intézkedések végrehajtásáról és a hiányosságok megszüntetéséről a képviselő testületet az önkormányzat 2015 évi gazdálkodásáról szóló beszámolóval egyidejűleg tájékoztassák.

Határidő: 2016. április 30.

 Felelős: Csapó Gábor polgármester

 Dr Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**53/2015 (XII.2.) önkormányzati határozat**

Pusztacsalád Község Önkormányzat Képviselő-testülete a Sopron és Térsége Önkormányzati Társulás által, a település pénzügyi gazdálkodásának 2016. évi belső ellenőrzésének elvégzésére vonatkozóan elkészített település stratégiai és belső ellenőrzési tervét – az írásbeli előterjesztésben foglaltaknak megfelelően – elfogadja.

A képviselő-testület megbízza a polgármestert, hogy döntéséről a Sopron és Térsége Önkormányzati Társulás elnökét írásban tájékoztassa.

Határidő: 2015.december 31.

Felelős: Csapó Gábor polgármester

 Dr Dénes Lajos jegyző

Ezt követően a képviselő testület 5 igen szavazattal ellenszavazat és tartózkodás nélkül a következő határozatot hozta:

**54/2015 ( XII. 2.) önkormányzati határozat**

Pusztacsalád Község Önkormányzati képviselő- testülete a Lövői Családsegítő és Gyermekjóléti Szolgálati Társulás Társulási Megállapodásának módosítását, és módosításokkal egységes szerkezetbe foglalt Társulási Megállapodást az előterjesztésben foglalt tartalommal, minősített többséggel elfogadja.

Egyúttal a képviselő testület ugyanebben a tárgykörben meghozott 42/2015 (XI.16.) önkormányzati határozatát hatályon kívül helyezi.

A képviselő testület megbízza a polgármestert, hogy a döntésről a Családsegítő és Gyermekjóléti Szolgálati Társulás elnökét határozat kivonat megküldése útján tájékoztassa.

Határidő: azonnal

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**55/2015. (XII.2.) önkormányzati határozat**

Pusztacsalád Község Önkormányzat Képviselő-testülete egyetért azzal, hogy a település részt vegyen a Leader Egyesület által megpályázásra kerülő települési pajtaprogram megvalósításában.

Ennek keretében a helyi lakosok bevonásával színi előadásokat, illetve zenei esteket kívánunk rendezni.

A képviselő testület a településen megvalósuló pajtaprogram megszervezésével azok lebonyolításával, a színdarabok betanításával, a zenei estek megszervezésével és lebonyolításával Schubert Judit települési képviselőt, hegedűművészt bízza meg.

Határidő: folyamatos

Felelős: Csapó Gábor polgármester

 Schubert Judit települési képviselő

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**56/2015. (XII.2.) önkormányzati határozat**

Pusztacsalád Község Önkormányzat Képviselő-testülete egyetért azzal, hogy Dr. Mag Adrienn háziorvos tevékenységét a továbbiakban Natura-Med Egészségügyi és Informatikai Szolgáltató Kft. néven korlátolt felelősségű társaság formájában folytassa.

A Képviselő-testület ugyanakkor ragaszkodik ahhoz, hogy a háziorvosi feladatokat a településen továbbra is Dr. Mag Adrienn doktornő lássa el személyesen.

A képviselő testület megbízza a polgármestert, hogy a döntésről a Natura-Med Kft.-t határozat kivonat megküldése útján tájékoztassa.

Határidő: azonnal

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**57/2015. (XII.2.) önkormányzati határozat**

Pusztacsalád Község Önkormányzat Képviselő-testülete a településen élő 65. életévüket betöltött személyeket, valamint a gyermekeket 18 éves korukig és az efelett tanulói és hallgatói jogviszonnyal rendelkezőket személyenként - a csatolt névsor alapján - 3.000 Ft, azaz háromezer forint karácsonyi támogatásban részesíti.

A képviselő testület megbízza a polgármestert, hogy a karácsonyi támogatás kifizetéséről az önkormányzat költségvetési tartalékának terhére - legkésőbb 2015. december 20 napjáig gondoskodjon.

Határidő: 2015. december 20.

Felelős: Csapó Gábor polgármester